31982R2613
L 281/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2613/82 НА СЪВЕТА
от 21 септември 1982 година
относно сключването на Рамковото споразумение за сътрудничество между Европейската икономическа общност и Федеративна република Бразилия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че Общността следва да одобри, с оглед достигането на целите си в областта на външноикономическите отношения, Рамковото споразумение за сътрудничество с Федеративна република Бразилия; като има предвид, че някои форми на икономическо сътрудничество, предвидени в споразумението, надхвърлят правомощията за действие, уточнени в областта на общата търговска политика,
ПРИЕ НАСТОЯЩИЯ РЕГЛАМЕНТ:
Член 1
Рамковото споразумение за сътрудничество между Европейската икономическа общност и Федеративна република Бразилия се одобрява от името на Общността.
Текстът на споразумението е приложен към настоящия регламент.
Член 2
Съгласно член IХ от споразумението, председателят на Съвета нотифицира, че необходимите за влизане в сила на споразумението процедури, са били завършени от страна на Европейската икономическа общност (2).
Член 3
Настоящият регламент влиза в сила от деня след неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 септември 1982 година.